
Ministru kabineta rīkojums Nr. 399
Rīgā 2024. gada 28. maijā (prot. Nr. 22 1. §)
Par patruļkuģa "P-01 Zibens" atsavināšanu
· 1. Saskaņā ar Publiskas personas mantas atsavināšanas likuma 2. panta ceturto daļu, 4. panta pirmo un otro daļu, 5. panta pirmo daļu, 8. panta pirmo daļu un 9. panta pirmo daļu atļaut valsts akciju sabiedrībai "Valsts nekustamie īpašumi" pārdot izsolē Nacionālo bruņoto spēku Mācību vadības pavēlniecības bilancē esošo patruļkuģi "P-01 Zibens" (bilances vērtība – 0,00 euro).
· 2. Pircējs par šā rīkojuma 1. punktā minēto kuģi maksā euro.
· 3. Pēc atsavināšanas šā rīkojuma 1. punktā minētā kuģa īpašnieks nodrošina:
· 3.1. kuģa transportēšanu videi nekaitīgā veidā;
· 3.2. ja kuģis tiek pārstrādāts, – pārstrādāšanu iekārtā, ar kuru atbilstoši vides aizsardzību regulējošiem normatīvajiem aktiem ir atļauts veikt piesārņojošas darbības;
· 3.3. ja tiek veikta demontāža, – kuģa attīrīšanu un atsārņošanu pirms demontāžas un demontāžu drošā un videi nekaitīgā veidā atbilstoši vides aizsardzību regulējošiem normatīvajiem aktiem.
· 4. Nacionālajiem bruņotajiem spēkiem šā rīkojuma 1. punktā minēto kuģi nodot pircējam saskaņā ar pieņemšanas un nodošanas aktu 30 dienu laikā pēc pirkuma līguma noslēgšanas.

